b"\n_START_ARTICLE_\nHabitatge al carrer de Santa Anna, 25 (Tortosa)\n_START_SECTION_\nDescripci\xc3\xb3\n_START_PARAGRAPH_\nVivenda entre mitgeres d'uns 3m de fa\xc3\xa7ana, composta de planta, tres pisos i golfes. La planta \xc3\xa9s nom\xc3\xa9s d'acc\xc3\xa9s, amb un porta gran d'arc escarser que t\xc3\xa9 a la dovella central la data de 1830. En els dos primers pisos, balcons de ferro i rajola i en el tercer un petit balc\xc3\xb3 ampitador. A les golfes hi han finestres obertes sobre les quals sobresurt el volad\xc3\xads, format per dues petites motllures convexes i teules-canal a l'extrem. A la planta el mur \xc3\xa9s de carreus d'arenisca ben tallats, mentre els pisos i la separaci\xc3\xb3 d'aquests s\xc3\xb3n arrebossats i pintats de groc els forjats i de ma\xc3\xb3 vist en els ressalts de les finestres (l'arrebossat sembla ser posterior). L'escala d'acc\xc3\xa9s est\xc3\xa0 encaixada en un espai petit i de poca il\xc2\xb7luminaci\xc3\xb3. El vest\xc3\xadbul de la planta baixa mant\xc3\xa9 el sostre de bigues de fusta i revoltons. Des d'un principi la casa fou concebuda com unifamiliar.\n_START_SECTION_\nHist\xc3\xb2ria\n_START_PARAGRAPH_\nForma part del barri de St. Jaume, que junt amb el de Remolins, componien, a l'Edat Mitja, el sector jueu de la ciutat. El sector en el que s'aixeca correspon al que en el segle XIX es considerava m\xc3\xa9s important, i aix\xc3\xad sembla \xc3\xa9sser pel tipus de construcci\xc3\xb3."